pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สบช.- รร.มัธยมในเขตสุขภาพที่ 4 ลงนามความร่วมมือจัดการศึกษาด้านวิทยาศาสตร์สุขภาพในโครงการ สบช.สัญจร
วันพุธที่ 17 พฤศจิกายน 2564
สบช.- รร.มัธยมในเขตสุขภาพที่ 4 ลงนามความร่วมมือจัดการศึกษาด้านวิทยาศาสตร์สุขภาพในโครงการ สบช.สัญจร
สถาบันพระบรมราชชนก กระทรวงสาธารณสุข และโรงเรียนมัธยมศึกษาในเขตสุขภาพที่ 4 จํานวน 55 แห่ง ลงนามความร่วมมือทางวิชาการ เพิ่มโอกาสทางการศึกษาแก่นักเรียนที่สนใจเข้าศึกษาในสาขาวิทยาศาสตร์สุขภาพ โครงการ สบช.สัญจร ปี 2565
วันนี้ (17 พฤศจิกายน 2564) ที่ โรงเรียนสระบุรีวิทยาคม จังหวัดสระบุรี นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข เป็นประธานพิธีลงนามความร่วมมือทางวิชาการ ในโครงการ สบช.สัญจร ปี 2565 ระหว่างสถาบันพระบรมราชชนก กระทรวงสาธารณสุข โดยศาสตราจารย์พิเศษ ดร.นพ.วิชัย เทียนถาวร อธิการบดีสถาบันพระบรมราชชนก และโรงเรียนเครือข่ายส่งเสริมประสิทธิภาพการจัดการมัธยมศึกษาในเขตสุขภาพที่ 4 กระทรวงศึกษาธิการ โดยมีผู้อํานวยการโรงเรียนเครือข่ายส่งเสริมประสิทธิภาพการจัดการมัธยมศึกษาทั้ง 55 แห่ง ร่วมลงนาม
นายวัชรพงศ์กล่าวว่า วันนี้ได้รับมอบหมายจาก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้เป็นประธานในพิธีลงนามความร่วมมือทางวิชาการ โดยสถาบันพระบรมราชชนกกระทรวงสาธารณสุข เปิดโอกาสให้นักเรียนในท้องถิ่นห่างไกลและทุรกันดารทั่วประเทศได้เข้าศึกษาต่อในระดับอุดมศึกษาด้านวิทยาศาสตร์สุขภาพของสถาบันฯ ในโครงการ “สบช.สัญจร” เป็นการสร้างความร่วมมือทางวิชาการ และสร้างเครือข่ายทางการศึกษาระหว่างสถาบันพระบรมราชชนกกับสถานศึกษาต่างๆ ทุกเขตสุขภาพ ในการพัฒนาการศึกษาและพัฒนาสุขภาพของผู้เรียนทุกช่วงวัย ผลิตกําลังคนด้านสาธารณสุขรองรับการดูแลสุขภาพประชาชนในอนาคต โดยที่ผ่านมาได้ลงนามความร่วมมือกับโรงเรียนมัธยมในเขตสุขภาพที่ 1, 2, 3, 5 และ 9 ไปแล้ว
นายวัชรพงศ์กล่าวต่อว่า สําหรับการลงนามในวันนี้ เป็นความร่วมมือกับโรงเรียนเครือข่ายมัธยมศึกษาในเขตพื้นที่สุขภาพที่ 4 ได้แก่ สระบุรี นครนายก พระนครศรีอยุธยา อ่างทอง นนทบุรี และปทุมธานี มีโรงเรียนเข้าร่วมทั้งสิ้น 55 แห่ง ถือเป็นโอกาสดีที่นักเรียนในพื้นที่จะได้รับการศึกษาในสาขาวิทยาศาสตร์สุขภาพ ซึ่งเมื่อจบการศึกษาแล้วจะเป็นกําลังคนด้านสาธารณสุขที่มีคุณภาพ สามารถนําความรู้มาดูแลตนเอง ครอบครัว และทําประโยชน์ให้แก่ประเทศชาติต่อไป
****************************** 16 พฤศจิกายน 2564
รัฐบาลไทย-ข่าวทำเนียบรัฐบาล-รฟท. จัดพิธีถวายพระพรชัยมงคลและถวายสัตย์ปฏิญาณตนเป็นข้าราชการที่ดีและพลังของแผ่นดิน
วันอังคารที่ 26 กรกฎาคม 2565
รฟท. จัดพิธีถวายพระพรชัยมงคลและถวายสัตย์ปฏิญาณตนเป็นข้าราชการที่ดีและพลังของแผ่นดิน
เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2565
วันนี้ (26 กรกฎาคม 2565) เวลา 08.30 น. ณ บริเวณสถานีกลางบางซื่อ การรถไฟแห่งประเทศไทย (รฟท.) กระทรวงคมนาคม จัดพิธีถวายพระพรชัยมงคลและถวายสัตย์ปฏิญาณตนเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565 เพื่อแสดงความจงรักภักดี และสํานึกในพระมหากรุณาธิคุณที่ได้ทรงปฏิบัติพระราชกรณียกิจนานัปการเพื่อประโยชน์สุขแห่งอาณาราษฎร
​โดยมี นายนิรุฒ มณีพันธ์ ผู้ว่าการรถไฟแห่งประเทศไทย เป็นประธานในพิธี นําคณะผู้บริหาร พนักงาน และลูกจ้าง รฟท. เข้าร่วมพิธีฯ และร่วมลงนามถวายพระพรชัยมงคลอย่างพร้อมเพรียงกัน เพื่อแสดงความมุ่งมั่นในการเป็นข้าราชการที่ดี ปฏิบัติหน้าที่ตามรอยพระยุคลบาทในฐานะข้าราชการของแผ่นดิน ให้เกิดประโยชน์สุขแก่ประชาชนคนไทยและประเทศชาติสืบไป
รัฐบาลไทย-ข่าวทำเนียบรัฐบาล-เขตสุขภาพที่ 3 พัฒนาศักยภาพ อสม. 4.0 ใช้เทคโนโลยีช่วยประชาชนเข้าถึงบริการ ด้านการแพทย์และสาธารณสุข
วันเสาร์ที่ 30 กรกฎาคม 2565
เขตสุขภาพที่ 3 พัฒนาศักยภาพ อสม. 4.0 ใช้เทคโนโลยีช่วยประชาชนเข้าถึงบริการ ด้านการแพทย์และสาธารณสุข
รองนายกรัฐมนตรีและรัฐมนตรีว่าการกระทรวงสาธารณสุข เปิดประชุมเชิงปฏิบัติการพัฒนาศักยภาพอาสาสมัครสาธารณสุขประจําหมู่บ้าน (อสม.) 4.0 เขตสุขภาพที่ 3 ให้สามารถนําเทคโนโลยีมาใช้ดูแลสุขภาพประชาชน และช่วยเข้าถึงระบบบริการตามระดับอาการ
รองนายกรัฐมนตรีและรัฐมนตรีว่าการกระทรวงสาธารณสุข เปิดประชุมเชิงปฏิบัติการพัฒนาศักยภาพอาสาสมัครสาธารณสุขประจําหมู่บ้าน (อสม.)4.0 เขตสุขภาพที่ 3 ให้สามารถนําเทคโนโลยีมาใช้ดูแลสุขภาพประชาชน และช่วยเข้าถึงระบบบริการตามระดับอาการ พร้อมให้โอกาส อสม. และบุตร เข้ารับการศึกษาหลักสูตรผู้ช่วยพยาบาลเพื่อเป็นบุคลากรด้านสาธารณสุขที่มีคุณภาพในการดูแลประชาชนในพื้นที่
วันนี้ (30 กรกฎาคม 255) ที่ จ.พิจิตร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.ธงชัย กีรติหัตถยากร รองปลัดกระทรวงสาธารณสุข นพ.โอภาส การย์กวินพงศ์ อธิบดีกรมควบคุมโรค พญ.วิพรรณ สังคหะพงศ์ ผู้ตรวจราชการกระทรวงสาธารณสุข เขตสุขภาพที่ 3 และคณะผู้บริหารกระทรวงสาธารณสุข เปิดประชุมเชิงปฏิบัติการพัฒนาศักยภาพอาสาสมัครสาธารณสุขประจําหมู่บ้าน (อสม.)4.0โดยมี ตัวแทน อสม. เขตสุขภาพที่ 3 ได้แก่ จ.กําแพงเพชร จ.พิจิตร จ.อุทัยธานี จ.ชัยนาท และ จ.นครสวรรค์
รวมกว่า 700 คนให้การต้อนรับ
นายอนุทิน กล่าวว่า รัฐบาลและกระทรวงสาธารณสุข มีนโยบายยกระดับคุณภาพการบริการด้านสาธารณสุข และสุขภาพประชาชน โดยมี อสม. หรือหมอคนที่1 เป็นกลไกสําคัญในการขับเคลื่อนระบบสาธารณสุขของประเทศ โดยเฉพาะในช่วงสถานการณ์โควิด 19 อสม.เป็นกําลังสําคัญสนับสนุนการทํางานบุคลากรทางการแพทย์และสาธารณสุข ทําให้ประเทศไทยสามารถควบคุมโรคได้เป็นอย่างดี รวมถึงยังเป็นผู้ที่ชักนําประชาชนให้เข้ารับการฉีดวัคซีนทําให้ประเทศไทยมีภาพรวมผู้ที่ได้รับการฉีดวัคซีนสูงกว่า 80% สะท้อนถึงความเข้มแข็งของระบบสาธารณสุขไทย ทั้งนี้ ได้มีการพัฒนาศักยภาพ อสม. อย่างต่อเนื่อง โดยมีนโยบาย “อสม. 4.0” พัฒนาอสม. ให้มีความรอบรู้ด้านสุขภาพและด้านดิจิทัล สามารถนําเทคโนโลยีมาใช้ให้เกิดประโยชน์ในการปฏิบัติงานมากที่สุด อาทิ
เป็นผู้ประสานเจ้าหน้าที่สาธารณสุขให้ประชาชนเข้าถึงบริการตามระดับอาการในระบบ 3 หมอ การคัดกรองติดตามอาการของผู้ที่ฉีดวัคซีนโควิด 19 เป็นต้น นอกจากนี้ กระทรวงสาธารณสุขยังร่วมกับสถาบันพระบรมราชชนกจัดหลักสูตรผู้ช่วยพยาบาลสําหรับ อสม. และบุตร ที่ได้รับคัดเลือกและผ่านคุณสมบัติตามที่กําหนดให้ได้เข้าศึกษาและจบเป็นบุคลากรด้านสาธารณสุขที่มีคุณภาพในการดูแลสุขภาพประชาชนในพื้นที่
“ขอขอบคุณ อสม. ที่ช่วยขับเคลื่อนงานสาธารณสุขในช่วงโควิด 19 จนประเทศไทยเป็นที่ยอมรับ และเป็นต้นแบบในการพัฒนาระบบการแพทย์และสาธารณสุขให้กับหลายประเทศ ในช่วงต่อจากนี้ ต้องขออสม.ช่วยรณรงค์ทําความเข้าใจให้ประชาชนเข้ารับการฉีดวัคซีนโควิด 19 เข็มกระตุ้น เพื่อป้องกันการป่วยหนักและเสียชีวิต รวมทั้งสื่อสารให้ปฏิบัติตามมาตรการป้องกันส่วนบุคคล สวมหน้ากากอนามัย เว้นระยะห่าง ล้างมือบ่อย ๆ ซึ่งจะช่วยป้องกันโรคโควิด 19 รวมถึงโรคฝีดาษวานร ได้ด้วย” นายอนุทินกล่าว
********************************** 30 กรกฎาคม 2565
รัฐบาลไทย-ข่าวทำเนียบรัฐบาล-การรถไฟแห่งประเทศไทยรายงานสถานการณ์น้ำท่วม ประกาศปรับเปลี่ยนสถานีต้นทางปลายทางและงดเดินขบวนรถในเส้นทางสายใต้
วันเสาร์ที่ 13 พฤศจิกายน 2564
การรถไฟแห่งประเทศไทยรายงานสถานการณ์น้ําท่วม ประกาศปรับเปลี่ยนสถานีต้นทางปลายทางและงดเดินขบวนรถในเส้นทางสายใต้
ตามที่เกิดสถานการณ์ฝนตกหนักหลายจังหวัดในพื้นที่ภาคใต้ ทําให้เกิดน้ําท่วมเฉียบพลันและนํา้ป่าไหลหลาก และมีมวลน้ําไหลเข้าท่วมทางรถไฟระหว่างสถานีสวี - เขาสวนทุเรียน อําเภอสวี จังหวัดชุมพร ส่งผลให้ขบวนรถในเส้นทางสายใต้ ไม่สามารถเดินรถผ่านได้
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่เกิดสถานการณ์ฝนตกหนักหลายจังหวัดในพื้นที่ภาคใต้ ทําให้เกิดน้ําท่วมเฉียบพลันและนํา้ป่าไหลหลาก และมีมวลน้ําไหลเข้าท่วมทางรถไฟระหว่างสถานีสวี - เขาสวนทุเรียน อําเภอสวี จังหวัดชุมพร ส่งผลให้ขบวนรถในเส้นทางสายใต้ ไม่สามารถเดินรถผ่านได้
รฟท. จึงจําเป็นต้องประกาศปรับเปลี่ยนสถานีต้นทางปลายทาง ของขบวนรถในเส้นทางสายใต้ จํานวน 3 ขบวน เพื่อเป็นการอํานวยความสะดวกให้กับประชาชนที่ยังมีความจําเป็นในการเดินทางและงดเดินขบวนรถ จํานวน 10 ขบวน เพื่อให้เหมาะสมกับสถานการณ์และความปลอดภัยในการเดินทางของผู้โดยสาร ตั้งแต่วันที่ 13 พฤศจิกายน 2564 เป็นต้นไปจนกว่ามีคําสั่งเปลี่ยนแปลง ดังนี้
ปรับเปลี่ยนสถานีต้นทางปลายทาง จํานวน 3 ขบวน
1. ขบวนรถด่วนพิเศษดีเซลรางที่ 43/40 กรุงเทพ - สุราษฎร์ธานี - กรุงเทพ ปรับเปลี่ยนเป็น กรุงเทพ - ชุมพร - กรุงเทพ
2. ขบวนรถธรรมดาที่ 255 ธนบุรี - หลังสวน ปรับเปลี่ยนเป็น ธนบุรี - ชุมพร
งดเดินขบวนรถ จํานวน 10 ขบวน
1. ขบวนรถด่วนพิเศษที่ 31/32 กรุงเทพ - ชุมทางหาดใหญ่ - กรุงเทพ
2. ขบวนรถด่วนที่ 83/84 กรุงเทพ - ตรัง - กรุงเทพ
3. ขบวนรถด่วนที่ 85/86 กรุงเทพ - นครศรีธรรมราช - กรุงเทพ
4. ขบวนรถเร็วที่ 171/172 กรุงเทพ - สุไหงโกลก - กรุงเทพ
5. ขบวนรถขนส่งหีบห่อวัตถุด่วนที่ 985/986 กรุงเทพ - สุไหงโกลก - กรุงเทพ
ส่วนสถานการณ์ล่าสุดในวันนี้ เจ้าหน้าที่ รฟท. ได้ลงพื้นที่ตรวจสอบพบว่าเส้นทางรถไฟช่วง สทล. 500/1 - 501/8 ระหว่างสถานีสวี - เขาสวนทุเรียน ระดับน้ํามีแนวโน้มเริ่มลดลง ระบบอาณัติสัญญาณ และทางรถไฟได้รับความเสียหายเล็กน้อย มีน้ํากัดเซาะหินบนทางรถไฟ ระยะทางประมาณ 230 เมตร ทั้งนี้ หากระดับน้ําลดลงทางเจ้าหน้าที่ได้เตรียมความพร้อมดําเนินการซ่อมแซมอัดหิน โดยประมาณการซ่อมแซมแล้วเสร็จภายใน 1 วันหลังจากระดับน้ําลดลงสู่สภาวะปกติ
ติดต่อสอบถามรายละเอียดได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-ดีอีเอส เสริมทัพเจ้าหน้าที่ จัดอบรม“การใช้งานระบบบัญชีข้อมูล (Data Catalog) เพิ่มประสิทธิภาพงานให้บริการภาครัฐผ่านระบบดิจิทัล
วันอังคารที่ 29 มีนาคม 2565
ดีอีเอส เสริมทัพเจ้าหน้าที่ จัดอบรม“การใช้งานระบบบัญชีข้อมูล (Data Catalog) เพิ่มประสิทธิภาพงานให้บริการภาครัฐผ่านระบบดิจิทัล
ดีอีเอส เสริมทัพเจ้าหน้าที่ จัดอบรม“การใช้งานระบบบัญชีข้อมูล (Data Catalog) เพิ่มประสิทธิภาพงานให้บริการภาครัฐผ่านระบบดิจิทัล
เมื่อวันที่ 29 มีนาคม 2565 นางสาวสุกันยาณี ยะวิญชาญ หัวหน้าผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานในพิธีเปิดการอบรม“การใช้งานระบบบัญชีข้อมูล (Data Catalog) ของ สป.ดศ.” ผ่านระบบออนไลน์ โดยมี นางสมศรี หอกันยา ผู้อํานวยการศูนย์เทคโนโลยีสารสนเทศและการสื่อสาร ในฐานะผู้จัดงานกล่าวรายงาน ณ ห้องฝึกอบรมคอมพิวเตอร์ ชั้น 6 กระทรวงดิจิทัลฯ ทั้งนี้การพัฒนาระบบบัญชีข้อมูล (Data Catalog) เพื่อเชื่อมโยงแลกเปลี่ยนข้อมูล และเปิดเผยข้อมูลภาครัฐในรูปแบบดิจิทัล (Open Data) เป็นไปตามที่กําหนดในพระราชบัญญัติการบริหารงานและการให้บริการภาครัฐผ่านระบบดิจิทัล พ.ศ. 2562 ซึ่งการอบรมครั้งนี้ เพื่อเสริมสร้าง ความรู้ ความเข้าใจเกี่ยวกับ“การใช้งานระบบบัญชีข้อมูล (Data Catalog) ของ สป.ดศ.” ให้กับเจ้าหน้าที่ผู้รับผิดชอบของทุกกอง/สํานักงาน/ศูนย์/กลุ่ม ให้สามารถปฏิบัติงานได้อย่างมีประสิทธิภาพและเป็นไปในแนวทางเดียวกัน หลักสูตรการอบรมที่น่าสนใจ อาทิ ความเข้าใจเบื้องต้นเกี่ยวกับระบบบัญชีข้อมูล (Data Catalog) การคัดเลือกและจัดเตรียมข้อมูลเปิด (Open Data) การจัดทําคําอธิบายข้อมูล (Metadata) และการนําชุดข้อมูลเข้าสู่ระบบบัญชีข้อมูล ของ สป.ดศ.
***********************
รัฐบาลไทย-ข่าวทำเนียบรัฐบาล-ความคืบหน้าโครงการคนละครึ่ง ระยะที่ 3 และโครงการยิ่งใช้ยิ่งได้
วันศุกร์ที่ 5 พฤศจิกายน 2564
ความคืบหน้าโครงการคนละครึ่ง ระยะที่ 3 และโครงการยิ่งใช้ยิ่งได้
จากข้อมูล ณ วันที่ 4 พฤศจิกายน 2564 โครงการคนละครึ่ง ระยะที่ 3 มียอดการใช้จ่ายสะสมรวม 128,897.8 ล้านบาท และโครงการยิ่งใช้ยิ่งได้ มียอดใช้จ่ายสะสมส่วนประชาชนรวม 2,981 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากข้อมูล ณ วันที่ 4 พฤศจิกายน 2564 โครงการคนละครึ่ง ระยะที่ 3 มีผู้ใช้สิทธิสะสมจํานวน 25.83 ล้านราย จากผู้ได้รับสิทธิจํานวน 27.98 ล้านราย โดยมียอดการใช้จ่ายสะสมรวม 128,897.8 ล้านบาท แบ่งเป็นเงินที่ประชาชนจ่ายสะสม 65,515.5 ล้านบาท และรัฐร่วมจ่ายสะสม 63,382.3 ล้านบาท และโครงการยิ่งใช้ยิ่งได้ มีประชาชนผู้ใช้สิทธิจํานวน 87,298 คน จากผู้ได้รับสิทธิจํานวนกว่า 4.8 แสนราย โดยมียอดใช้จ่ายสะสมส่วนประชาชนรวม 2,981 ล้านบาท โดยมีมูลค่าการใช้จ่ายสะสมที่นํามาคํานวณสิทธิ e-Voucher 2,395 ล้านบาท และคิดเป็นมูลค่าสะสม e-Voucher ทั้งสิ้นกว่า 265 ล้านบาท และมูลค่าการใช้จ่ายส่วน e-Voucher 152 ล้านบาท
สําหรับข้อมูลการใช้จ่ายผ่านฟู้ดเดลิเวอรี่แพลตฟอร์มล่าสุด (ณ วันนี้ เวลา 8.11 น.) โครงการคนละครึ่ง ระยะที่ 3 มีการใช้จ่ายสะสมประมาณ 1,215 ล้านบาท แบ่งเป็นเงินที่ประชาชนใช้จ่าย 627.7 ล้านบาท และรัฐร่วมจ่าย 587.3 ล้านบาท สําหรับโครงการยิ่งใช้ยิ่งได้มีการใช้จ่ายสะสมกว่า 973,000 บาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 3 และโครงการยิ่งใช้ยิ่งได้ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มล่าสุดขณะนี้ มีจํานวนกว่า 71,000 ราย
ประชาชนสามารถใช้จ่ายใน 2 โครงการดังกล่าวได้จนถึงวันที่ 31 ธันวาคม 2564 ทั้งนี้ สําหรับโครงการยิ่งใช้ยิ่งได้ สามารถลงทะเบียนผ่านเว็บไซต์ www.ยิ่งใช้ยิ่งได้.com หรือผ่าน g-Wallet บนแอปพลิเคชัน “เป๋าตัง” จนกว่าจะครบ 1 ล้านสิทธิ ซึ่งยังมีสิทธิเหลือกว่า 5 แสนสิทธิ โดยประชาชนสามารถใช้จ่ายเพื่อรับ e-Voucher ได้ถึง 30 พฤศจิกายน 2564 และใช้จ่ายในส่วน e-Voucher ได้ถึง 31 ธันวาคม 2564
สํานักงานเศรษฐกิจการคลัง  halfhalf@fpo.go.th , spend2get@fpo.go.th
ธนาคารกรุงไทย จํากัด (มหาชน)  โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-ครม. เห็นชอบ "ไทยร่วมเป็นเจ้าภาพจัดประกวดดนตรี WAMSB World Championship 2022" คาดเงินสะพัดกว่า 200 ล้านบาท
วันพฤหัสบดีที่ 3 กุมภาพันธ์ 2565
ครม. เห็นชอบ "ไทยร่วมเป็นเจ้าภาพจัดประกวดดนตรี WAMSB World Championship 2022" คาดเงินสะพัดกว่า 200 ล้านบาท
.....
ที่ประชุม ครม. (1 ก.พ. 65) เห็นชอบในหลักการให้กรมส่งเสริมวัฒนธรรม กระทรวงวัฒนธรรมร่วมเป็นเจ้าภาพจัดการประกวดดนตรีและมาร์ชชิ่งอาร์ทชิงแชมป์โลก 2022 (WAMSB World Championship 2022) ระหว่างวันที่ 11 - 16 ก.ค. 65 ณ กรุงเทพมหานคร
.
การจัดประกวดดนตรีครั้งนี้ มีวงโยธวาทิตจากประเทศสมาชิกเข้าร่วมไม่น้อยกว่า 20 ประเทศ รวมทั้งบุคลากรในสถาบันการดนตรี นักท่องเที่ยวทั้งชาวไทยและต่างประเทศ คาดจะทําให้ประเทศไทยมีรายได้ไม่น้อยกว่า 200 ล้านบาท
.
นอกจากนี้ ยังเป็นการทําให้ทั่วโลกรู้ว่าประเทศไทยมีความปลอดภัย มีความพร้อมสามารถรองรับนักท่องเที่ยวต้อนรับชาวต่างชาติหลังสถานการณ์การแพร่ระบาดของโควิด-19
.
อ่านเพิ่มเติม คลิกhttps://www.thaigov.go.th/news/contents/details/51125
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกดีอีเอส เตือนอย่าหลงเชื่อข่าวปลอม กรมบัญชีกลางให้ข้าราชการบำนาญลงทะเบียน eFiling เพื่อจ่ายบำนาญ และยกเลิกเบิกจ่ายตรง โดยให้ใช้บัตรเครดิต แจงกรมบัญชีกลางยังไม่มีนโยบายเกี่ยวกับเรื่องดังกล่าวนี้
วันจันทร์ที่ 16 สิงหาคม 2564
โฆษกดีอีเอส เตือนอย่าหลงเชื่อข่าวปลอม กรมบัญชีกลางให้ข้าราชการบํานาญลงทะเบียน eFiling เพื่อจ่ายบํานาญ และยกเลิกเบิกจ่ายตรง โดยให้ใช้บัตรเครดิต แจงกรมบัญชีกลางยังไม่มีนโยบายเกี่ยวกับเรื่องดังกล่าวนี้
โฆษกดีอีเอส เตือนอย่าหลงเชื่อข่าวปลอม กรมบัญชีกลางให้ข้าราชการบํานาญลงทะเบียน eFiling เพื่อจ่ายบํานาญ และยกเลิกเบิกจ่ายตรง โดยให้ใช้บัตรเครดิต แจงกรมบัญชีกลางยังไม่มีนโยบายเกี่ยวกับเรื่องดังกล่าวนี้
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการเผยแพร่ในสื่อต่างๆเกี่ยวกับประเด็นกรมบัญชีกลางให้ข้าราชการบํานาญลงทะเบียนeFilingเพื่อจ่ายบํานาญและยกเลิกเบิกจ่ายตรงโดยให้ใช้บัตรเครดิตทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยกรมบัญชีกลางกระทรวงการคลังพบว่าประเด็นดังกล่าวนั้นเป็นข้อมูลเท็จ
จากที่มีการแชร์ข้อมูลว่ากรมบัญชีกลางให้ข้าราชการบํานาญลงทะเบียนeFilingเพื่อจ่ายบํานาญและยกเลิกเบิกจ่ายตรงโดยให้ใช้บัตรเครดิตเวลาไปพบหมอให้ใช้บัตรนี้จ่ายแทนเงินสดแทนนั้นทางกรมบัญชีกลางกระทรวงการคลังได้ชี้แจงข้อเท็จจริงว่ากรมบัญชีกลางยังไม่มีนโยบายเกี่ยวกับเรื่องดังกล่าว
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม ประชาชนสามารถรับข้อมูลข่าวสารจากกระทรวงการคลังติดตามได้ที่เว็บไซต์www.mof.go.thหรือโทร. 1689ซึ่งการกระทําของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทําความผิดเกี่ยวกับคอมพิวเตอร์มาตรา14(2),(5)มีอัตราโทษจําคุกไม่เกิน5ปีหรือปรับไม่เกิน100,000บาทหรือทั้งจําทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดําเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
***********
รัฐบาลไทย-ข่าวทำเนียบรัฐบาล-มาตรการ Sandbox สำหรับโรงเรียนแบบไป-กลับ
วันอังคารที่ 21 กันยายน 2564
มาตรการ Sandbox สําหรับโรงเรียนแบบไป-กลับ
วันังคารที่ 21 กันยายน 2564
มาตรการ ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกําหนดรูปแบบการเรียนการสอนตามมาตรการ Sandbox ในโรงเรียน สําหรับโรงเรียนแบบไป-กลับ ที่มีความพร้อมเปิดการเรียนการสอนในโรงเรียน โดยให้โรงเรียนประเมินความพร้อมตนเองผ่านระบบของกระทรวงศึกษาธิการ จัดรูปแบบกิจกรรมการเรียนแบบกลุ่มเล็ก จัดบริการอาหารตามหลักสุขาภิบาล จัดอนามัยสิ่งแวดล้อมตามเกณฑ์มาตรฐาน จัดเตรียมแผนเผชิญเหตุและซักซ้อมอย่างเคร่งครัดหากพบผู้ติดเชื้อ ควบคุมดูแลการเดินทางไปกลับและจัดให้มี School Pass ของนักเรียนและบุคลากรทุกคน ได้แก่ ผลตรวจ ATK หรือประวัติการรับวัคซีน ทั้งนี้ จะต้องประเมินความเสี่ยงพื้นที่ที่โรงเรียนตั้งและได้รับความเห็นชอบจากคณะกรรมการโรคติดต่อจังหวัดก่อนเปิดเรียน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เดินหน้าพัฒนาทรัพยากรธรรมชาติ ปี 2565
วันอังคารที่ 4 มกราคม 2565
เดินหน้าพัฒนาทรัพยากรธรรมชาติ ปี 2565
วันอังคารที่ 4 ม.ค. 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเตรียมการยกระดับคุณภาพชีวิตประชาชนด้านทรัพยากรธรรมชาติและสิ่งแวดล้อมอย่างยั่งยืนตลอดปี 2565 ประกอบด้วย การจัดที่ดินเพื่ออยู่อาศัยและทํากินให้แก่ชุมชน รวมกว่า 3 ล้านไร่ จัดหาและพัฒนาแหล่งน้ําเพื่ออุปโภคบริโภคในโครงการอนุรักษ์ฟื้นฟูพัฒนาแหล่งน้ําและบริหารจัดการน้ํา 97 แห่ง มีประชาชนได้ประโยชน์ 27,875 ครัวเรือน พื้นที่เกษตรกว่า 83,000 ไร่ เพิ่มประสิทธิภาพระบบกระจายน้ํา 122 แห่ง โดยมีครัวเรือนได้รับประโยชน์กว่า 21,000 ครัวเรือน พื้นที่เกษตรกว่า 74,000 ไร่ จัดหาและพัฒนาแหล่งน้ําบาดาล 1,247 แห่ง ซึ่งจะมีประชาชนได้ประโยชน์ กว่า 990,000 ราย รวมถึง มีทุนสนับสนุนโครงการโคกหนองนาโมเดล วงเงิน 50 ล้านบาท สําหรับเครือข่าย รวม 100 โครงการทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ พอใจมาตรการยอดใช้จ่ายของรัฐรวมกว่า 5.8 หมื่นล้าน โดยเฉพาะคนละครึ่งเฟส 4 คาดธุรกิจไทยฟื้นปี 65
วันเสาร์ที่ 12 มีนาคม 2565
โฆษกรัฐบาลเผย นายกฯ พอใจมาตรการยอดใช้จ่ายของรัฐรวมกว่า 5.8 หมื่นล้าน โดยเฉพาะคนละครึ่งเฟส 4 คาดธุรกิจไทยฟื้นปี 65
โฆษกรัฐบาลเผย นายกฯ พอใจมาตรการยอดใช้จ่ายของรัฐรวมกว่า 5.8 หมื่นล้าน โดยเฉพาะคนละครึ่งเฟส 4 คาดธุรกิจไทยฟื้นปี 65
วันนี้ (12 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจภาพรวมมาตรการลดภาระค่าครองชีพของรัฐ โดยประชาชนตอบรับโครงการใช้จ่ายประจําวันอย่างต่อเนื่อง โดยความคืบหน้า มาตรการลดภาระค่าครองชีพของรัฐของปี 2565 จํานวน 3 โครงการ ที่เปิดให้ใช้จ่ายไปเมื่อวันที่ 1 ก.พ. 65 ประกอบด้วย โครงการคนละครึ่ง ระยะที่ 4 โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 และโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 ที่รัฐบาลเพิ่มวงเงินสนับสนุนในการช่วยลดภาระการจับจ่ายใช้สอยในชีวิตประจําวันของประชาชน กระตุ้นการบริโภคภายในประเทศ โดยความคืบหน้าล่าสุด ข้อมูล ณ วันที่ 10 มีนาคม 2565 มีผู้ใช้สิทธิทุกโครงการรวม 40.81 ล้านราย และมียอดใช้จ่ายรวมทั้งหมด 58,552.88 ล้านบาท แบ่งเป็น 1) โครงการคนละครึ่ง ระยะที่ 4 มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 (ประชาชนกลุ่มเดิมฯ) จํานวน 25.46 ล้านราย ซึ่งมียอดใช้จ่าย 51,992.4 ล้านบาท และมีผู้ใช้สิทธิที่เป็นประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนกลุ่มใหม่ฯ) จํานวน 7.85 แสนราย ซึ่งมียอดใช้จ่าย 1,280.6 ล้านบาท 2) โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิจํานวน 13.32 ล้านราย มียอดการใช้จ่ายรวม 4,858.98 ล้านบาท และ 3) โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 มีผู้ใช้สิทธิจํานวน 1.24 ล้านราย มียอดการใช้จ่ายรวม 420.90 ล้านบาท
นอกจากนี้ โฆษกประจําสํานักนายกรัฐมนตรี กล่าวเพิ่มเติมว่า ฟิทช์ เรทติ้งส์ (ประเทศไทย) ได้เปิดเผยถึงการจัดอันดับเครดิตภาคธุรกิจอุตสาหกรรม ผลประกอบการของบริษัทไทย มีแนวโน้มที่จะฟื้นตัวอย่างต่อเนื่องในปี 2565 จากการฟื้นตัวเศรษฐกิจและการเริ่มเปิดประเทศ อย่างไรก็ดี บริษัทไทยที่ฟิทช์จัดอันดับเครดิตส่วนใหญ่มีการบริหารจัดการกระแสเงินสดอย่างรอบคอบในช่วงสถานการณ์โรคระบาด โดยมีความระมัดระวังในการใช้จ่ายลงทุน และการปรับลดอัตราการจ่ายเงินปันผล ขณะที่การเข้าซื้อกิจการกลับเพิ่มมากขึ้น เพื่อฉวยโอกาสในการขยายธุรกิจ ซึ่งฟิทช์คาดว่ากระแสเงินสดจากการดําเนินงานที่ดีขึ้นจากการฟื้นตัวของผลประกอบการจะช่วยลดผลกระทบจากการลงทุนและการจ่ายเงินปันผลที่สูงขึ้นในปี 2565
“นับเป็นสัญญาณการฟื้นตัวที่ดีสําหรับเศรษฐกิจของไทยในปี 2565 ซึ่งนายกรัฐมนตรี ได้กําชับการทํางานของทุกหน่วยงานให้ร่วมกันอย่างบูรณาการติดตามสถานการณ์ของโลกในทุกมิติที่จะกระทบกับประเทศ เพื่อช่วยกันวางแผนมาตรการต่าง ๆ ที่เหมาะสมรองรับและบรรเทาความเดือดร้อนของประชาชน ตลอดจนขับเคลื่อนเศรษฐกิจให้เป็นไปในทิศทางที่ดี”นายธนกร กล่าว
.....................
รัฐบาลไทย-ข่าวทำเนียบรัฐบาล-โฆษก ศบค. เผย สธ. หารือแนวคิด Home Isolation อนุญาตให้ผู้ป่วยสามารถดูแลตัวเองที่บ้าน อยู่ระหว่างลงรายละเอียดและข้อกำหนดที่ชัดเจน
วันจันทร์ที่ 28 มิถุนายน 2564
โฆษก ศบค. เผย สธ. หารือแนวคิด Home Isolation อนุญาตให้ผู้ป่วยสามารถดูแลตัวเองที่บ้าน  อยู่ระหว่างลงรายละเอียดและข้อกําหนดที่ชัดเจน
โฆษก ศบค. เผย สธ. หารือแนวคิด Home Isolation อนุญาตให้ผู้ป่วยสามารถดูแลตัวเองที่บ้าน  อยู่ระหว่างลงรายละเอียดและข้อกําหนดที่ชัดเจน
วันนี้ (28 มิถุนายน 2564) เวลา 12.30 น. ณ โถงกลาง ตึกสันติไมตรี ทําเนียบรัฐบาล นายแพทย์ ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคําถามสื่อมวลชน กรณีข้อกําหนดออกตามความในมาตรา 9 แห่งพระราชกําหนดในการบริหารราชการในสถานการณ์ฉุกเฉิน พ.ศ. 2548 (ฉบับที่ 25) ที่สอบถามเกี่ยวกับการมาตรการควบคุมแรงงานก่อสร้าง ในพื้นที่กรุงเทพและปริมณฑล เพื่อควบคุมโรคและป้องกันการแพร่ระบาดเป็นวงกว้าง โดยเฉพาะกลุ่มผู้ประกอบอาชีพแรงงานก่อสร้าง ซึ่งเป็นกลุ่มเสี่ยงและพบการระบาดแบบกลุ่มก้อน ซึ่งหมายถึงสถานที่ ก่อสร้าง ดัดแปลงหรือรื้อถอนอาคาร หรือพื้นที่ดําเนินการก่อสร้างหรือสถานที่ก่อสร้าง ดัดแปลงหรือรื้อถอนอาคารขนาดใหญ่เป็นพิเศษ อาคารสูง อาคาร ขนาดใหญ่ อาคารที่อยู่อาศัยรวม อาคารสาธารณะ ตามกฎหมายว่าด้วยการควบคุมอาคาร หรือโครงการจัดสรรทุกประเภท ตามกฎหมายว่าด้วยการจัดสรรที่ดิน โดยให้มีคําสั่งปิดสถานที่พักอาศัยชั่วคราวสําหรับคนงานทั้งภายในและภายนอกสถานที่ก่อสร้าง และห้ามการเดินทางและเคลื่อนย้ายแรงงาน ซึ่งคณะกรรมการที่ปรึกษาของทาง ศบค. เห็นว่ากลุ่มนี้มีการไปมาหาสู่กัน จึงขอให้หยุดงานก่อสร้างเป็นการชั่วคราวอย่างน้อย 30 วัน ตามเจตนาของข้อกําหนดนี้ออกมา
โฆษก ศบค. กล่าวถึงการตั้งข้อสังเกตตัวเลขการฉีดวัคซีนในช่วง 2- 3 วันที่ผ่านมาทําได้ค่อนข้างจะน้อยหรือไม่ และจะสามารถฉีดวัคซีนได้ตามเป้าหมายหรือไม่นั้นว่า วัคซีนล๊อตใหญ่ๆ จะมีการทยอยมา ซึ่งศักยภาพของบางแห่ง มีการฉีดวัคซีนได้มาก ก็สามารถฉีดวัคซีนได้หมดภายใน 1 วัน บางแห่ง ก็จะกระจายการฉีดให้ลดลั่นตามจํานวนของคนที่รับนัด ซึ่งวัคซีนล็อตล่าสุดที่เข้ามาในวันที่ 25 -26 ช่วงปลายสัปดาห์ที่ผ่านมา คาดว่าภายในต้นสัปดาห์นี้ประชาชนที่มีการนัดอยู่จะได้รับการฉีดวัคซีน โดยขอความร่วมมือประชาชนไปรับวัคซีนตามที่ได้รับนัดหมายด้วย
จากการที่มีรายงานตัวเลขผู้ติดเชื้อรายวันค่อนข้างสูง จะมีมาตรการในการรองรับอย่างไร หากเป็นเช่นนี้จะต้องรับแนวคิด Home Isolation เข้ามาดูแลปัญหานี้หรือไม่นั้น โฆษก ศบค.ชี้แจงว่า เช้าวันนี้ได้มีการประชุมเตรียมความพร้อมศูนย์ปฏิบัติการฉุกเฉิน (EOC) ที่กระทรวงสาธารณสุข โดยมี นพ.เกียรติภูมิ วงศ์รจิต ปลัดกระทรวงสาธารณสุขและนายแพทย์สมศักดิ์ อรรฆศิลป์ อธิบดีกรมการแพทย์ ได้พูดคุยประเด็นการรักษาตัวอยู่ในบ้าน ซึ่งขณะนี้ได้มีการเตรียมความพร้อมเหลือแต่ลงในรายละเอียดและข้อกําหนดให้ชัดเจน ถ้าการรักษาตัวอยู่ในโรงพยาบาลหรือ Hospital เดิมที่บอกว่า 14 วันถ้า 10 วัน ผ่านไปแล้ว ไม่มีปัญหา อาการดีอยู่แล้ว ที่เหลืออีก 4 วันให้ไปดูแลอยู่ที่บ้านจะช่วยได้ถึงประมาณสัก 1 ใน 3 จะทําให้เตียงว่างขึ้น ซึ่งเป็นกลุ่มสีเขียว  สิ่งที่สําคัญคือ จะต้องมีการติดตามกลุ่มคนที่ออกมาในวันที่ 11 12 13 14 อย่างใกล้ชิด ซึ่งอยู่ระหว่างพิจารณา เพื่อให้มีการมาตรการออกมาโดยเร็วออกมา ขณะนี้กระทรวงสาธารณสุขร่วมมือกับกรุงเทพมหานคร เปิดพื้นที่จัดตั้งห้อง “ICU รพ.สนาม” ใช้เทคโนโลยีการทํา ICU ในลักษณะใน/นอกสถานที่ยืนยัน รัฐบาลกําลังเร่งหาหนทางช่วยประชาชนคนไทยทุกคนอยู่ในขณะนี้
................
รัฐบาลไทย-ข่าวทำเนียบรัฐบาล-ดีอีเอส เตือนข่าวปลอมไปเลือกตั้งนายกและสมาชิกสภา อบต. วันที่ 28 พ.ย. 64 ต้องฉีดวัคซีนป้องกันโควิด-19 แล้ว
วันพุธที่ 24 พฤศจิกายน 2564
ดีอีเอส เตือนข่าวปลอมไปเลือกตั้งนายกและสมาชิกสภา อบต. วันที่ 28 พ.ย. 64 ต้องฉีดวัคซีนป้องกันโควิด-19 แล้ว
ดีอีเอส เตือนข่าวปลอมไปเลือกตั้งนายกและสมาชิกสภา อบต. วันที่ 28 พ.ย. 64 ต้องฉีดวัคซีนป้องกันโควิด-19 แล้ว
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง กล่าวว่า ตามที่มีการเผยแพร่ข้อมูลเกี่ยวกับประเด็นเรื่อง ไปเลือกตั้งนายกและสมาชิกสภา อบต. วันที่ 28 พ.ย. 64 ต้องฉีดวัคซีนป้องกันโควิด-19 แล้ว ทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับทาง สํานักงานคณะกรรมการการเลือกตั้ง พบว่าประเด็นดังกล่าวนั้น เป็นข้อมูลเท็จ
โดยทางสํานักงานคณะกรรมการการเลือกตั้ง ได้ชี้แจงว่า ตามมาตราการกับทางกรมควบคุมโรค จะมีแค่เจ้าหน้าคอยวัดอุณหภูมิ หากมีประชาชนที่มีอุณหภูมิเกินกว่ามาตราฐานจะมีการจับแยก และมีการเตรียมหน้ากากอนามัย พร้อมแอลกอฮอล์ ให้สําหรับประชาชนชนที่ลืม ทั้งนี้อธิบดีกรมควบคุมโรค ได้แนะนําวิธีการเตรียมความพร้อมก่อนออกไปใช้สิทธิเลือกตั้งอบต. เพื่อป้องกันการติดเชื้อโควิด-19 ด้วยการสวมหน้ากากอนามัยตลอดเวลา ล้างมือด้วยเจลแอกอฮอล์หลังสัมผัสสิ่งของ และเว้นระยะห่าง
ดังนั้นขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ และเพื่อให้ประชาชนได้รับข้อมูลข่าวสารจากสํานักงานคณะกรรมการการเลือกตั้ง สามารถติดตามได้ที่เว็บไซต์ www.ect.go.th หรือโทร. 02 1418888 นอกจากนี้สามารถติดตามและแจ้งเบาะแสข่าวปลอม ได้ผ่านช่องทางต่างๆ ของศูนย์ต่อต้านข่าวปลอม ดังนี้ ไลน์ @antifakenewscenter เว็บไซต์ https://www.antifakenewscenter.com/ ทวิตเตอร์ https://twitter.com/AFNCThailand และช่องทางโทรศัพท์โทรสายด่วน GCC 1111 ต่อ 87
**********************
รัฐบาลไทย-ข่าวทำเนียบรัฐบาล-สธ.เตรียมร่วม มท.ค้นหากลุ่มเสี่ยง 608 รณรงค์เข้าถึงวัคซีนเข็มกระตุ้น ลดอัตราเสียชีวิต
วันพฤหัสบดีที่ 24 กุมภาพันธ์ 2565
สธ.เตรียมร่วม มท.ค้นหากลุ่มเสี่ยง 608 รณรงค์เข้าถึงวัคซีนเข็มกระตุ้น ลดอัตราเสียชีวิต
ปลัดกระทรวงสาธารณสุขเผยเตรียมทําแผนบริหารจัดการ “โควิด” เป็นโรคประจําถิ่นในระยะ 4 เดือน มอบสาธารณสุขจังหวัดร่วมกระทรวงมหาดไทยเร่งค้นหากลุ่มเสี่ยง 608 เพิ่มการเข้าถึงวัคซีนโควิดเข็มกระตุ้นลดอัตราการเสียชีวิต
ปลัดกระทรวงสาธารณสุขเผยเตรียมทําแผนบริหารจัดการ “โควิด” เป็นโรคประจําถิ่นในระยะ 4 เดือน มอบสาธารณสุขจังหวัดร่วมกระทรวงมหาดไทยเร่งค้นหากลุ่มเสี่ยง 608 เพิ่มการเข้าถึงวัคซีนโควิดเข็มกระตุ้นลดอัตราการเสียชีวิต
วันนี้ (24 กุมภาพันธ์ 2565) นพ.เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า กรณีคณะรัฐมนตรี (ครม.) ให้กระทรวงสาธารณสุขทบทวนเรื่องการรักษาโควิดฟรีตามสิทธินั้น ได้มอบหมายให้กรมสนับสนุนบริการสุขภาพ (สบส.) นําไปทบทวน ยืนยันว่าประชาชนไม่ได้รับผลกระทบ ซึ่งปัจจุบันเป็นการระบาดของสายพันธุ์โอมิครอน ผู้ติดเชื้อประมาณ 90% ไม่มีอาการหรือมีอาการน้อย หรือกลุ่มสีเขียว ดังนั้น จึงพยายามให้รับการดูแลในระบบHI/CI เพื่อให้โรงพยาบาลมีเตียงว่างดูแลผู้ป่วยโควิดที่มีอาการหนักและผู้ป่วยโรคอื่น เป็นแนวทางหนึ่งของการปรับให้โรคโควิด 19 เป็นโรคประจําถิ่น ซึ่งวันที่ 23 กุมภาพันธ์ ที่ผ่านมา มีการประชุมเตรียมแผนระยะ 4 เดือนในการบริหารจัดการโรคโควิด 19 เข้าสู่โรคประจําถิ่น คาดว่าจะมีรายละเอียดในสัปดาห์หน้า
นพ.เกียรติภูมิ กล่าวว่า แม้โอมิครอนจะไม่รุนแรง แต่หากมีการติดเชื้อจํานวนมาก ผู้ป่วยปอดอักเสบและเสียชีวิตอาจเพิ่มขึ้นตามไปด้วย ซึ่งขณะนี้ผู้เสียชีวิตส่วนใหญ่เป็นกลุ่ม 608 คือ ผู้สูงอายุ และผู้มีโรคเรื้อรัง วันนี้จึงมีการประชุมทางไกลร่วมกับสํานักงานสาธารณสุขจังหวัดทั่วประเทศ ให้ร่วมกับกระทรวงมหาดไทยในการค้นหากลุ่ม 608 ตามทะเบียนบ้าน เพื่อให้เข้าถึงการรับบริการวัคซีนโควิด 19 ให้มากที่สุด ช่วยลดอัตราการเสียชีวิตโดยขณะนี้กลุ่ม 608 ได้รับวัคซีนเข็ม 1 และเข็ม 2 ประมาณ 80% ส่วนเข็มกระตุ้นประมาณ 30%
**************************************** 24 กุมภาพันธ์ 2565
รัฐบาลไทย-ข่าวทำเนียบรัฐบาล-กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 29 พฤศจิกายน 2564
วันจันทร์ที่ 29 พฤศจิกายน 2564
กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 29 พฤศจิกายน 2564
กระทรวงคมนาคม โดยศูนย์ Command Center ภัยพิบัติกระทรวงคมนาคม สรุปรายงานอุทกภัยในเส้นทางคมนาคม รายละเอียดดังนี้
1. มีโครงข่ายคมนาคมได้รับผลกระทบ รวม 2 เส้นทาง จํานวน 3 แห่ง สามารถสัญจรผ่านได้ ทุกเส้นทาง
2. ถนนทางหลวง ได้รับผลกระทบ รวม 2 เส้นทาง จํานวน 3 แห่ง สามารถสัญจรผ่านได้ทุกเส้นทาง
3. ถนนทางหลวงชนบท การจราจรเข้าสู่สภาวะปกติสามารถสัญจรผ่านได้ทุกเส้นทาง
4. มีจังหวัดที่ได้รับผลกระทบจากเหตุอุทกภัย 2 จังหวัด ได้แก่ จังหวัดสงขลา และจังหวัดสตูล
5. การรถไฟแห่งประเทศไทย และบริษัท ขนส่ง จํากัด สามารถเดินรถได้ตามปกติ
6. กรมเจ้าท่า เฝ้าระวังสถานการณ์ระดับน้ําอย่างใกล้ชิด และเตรียมความพร้อมการช่วยเหลือประชาชน
7. กรมทางหลวงและกรมทางหลวงชนบท ติดตั้งป้ายและอุปกรณ์เพื่ออํานวยความสะดวกประชาชนในการสัญจรในพื้นที่เกิดประสบเหตุอุทกภัย ในส่วนของท่าเรือและท่าอากาศยาน ยังไม่มีรายงานการได้รับผลกระทบจากเหตุอุทกภัย
ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จํากัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
รัฐบาลไทย-ข่าวทำเนียบรัฐบาล-กรมการขนส่งทางบก พร้อมโอนเงินช่วยเหลือผู้ขับรถแท็กซี่และรถจักรยานยนต์รับจ้าง อายุเกิน 65 ปี ที่ประกอบอาชีพในพื้นที่ควบคุมสูงสุดและเข้มงวด 29 จังหวัด
วันพุธที่ 17 พฤศจิกายน 2564
กรมการขนส่งทางบก พร้อมโอนเงินช่วยเหลือผู้ขับรถแท็กซี่และรถจักรยานยนต์รับจ้าง อายุเกิน 65 ปี ที่ประกอบอาชีพในพื้นที่ควบคุมสูงสุดและเข้มงวด 29 จังหวัด
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามที่คณะรัฐมนตรีได้มีมติเห็นชอบมาตรการช่วยเหลือผู้ขับรถแท็กซี่และรถจักรยานยนต์สาธารณะที่มีอายุเกิน 65 ปี ไม่สามารถสมัครเป็นผู้ประกันตนตามมาตรา 33 มาตรา 39 และมาตรา 40 แห่งพระราชบัญญัติประกันสังคม พ.ศ. 2533 และที่แก้ไขเพิ่มเติมได้ และประกอบอาชีพขับรถอยู่ในพื้นที่ควบคุมสูงสุดและเข้มงวด 29 จังหวัด ตามข้อกําหนดฉบับที่ 25 ฉบับที่ 28 และฉบับที่ 30 โดยได้ให้กรมการขนส่งทางบก (ขบ.) จัดทําโครงการเพื่อให้ความช่วยเหลือกลุ่มอาชีพผู้ขับรถแท็กซี่และรถจักรยานยนต์สาธารณะที่มีคุณสมบัติตามเงื่อนไขข้างต้น ลงทะเบียนขอรับสิทธิช่วยเหลือ เมื่อวันที่ 25 ตุลาคม - 5 พฤศจิกายน 2564 มีจํานวนผู้ลงทะเบียนขอรับสิทธิทั่วประเทศรวมทั้งสิ้น 10,789 ราย ในจํานวนดังกล่าวอยู่ระหว่างรอผลการตรวจสอบจากฐานข้อมูลของ ขบ. จํานวน 3,756 ราย และรอผลการตรวจสอบข้อมูลกับผู้ให้เช่า จํานวน 3,358 ราย ซึ่ง ขบ. ได้เร่งรัดดําเนินการตรวจสอบข้อมูลผู้ลงทะเบียนขอรับสิทธิอย่างละเอียดและรอบคอบ โดยจะดําเนินการโอนเงินช่วยเหลือให้กับผู้ที่ได้รับสิทธิรอบแรก จํานวน 3,284 ราย ในวันที่ 16 พฤศจิกายน 2564 ผ่านบัญชีพร้อมเพย์ที่ผูกบัญชีกับเลขบัตรประจําตัวประชาชนตามที่ได้ระบุไว้ในเอกสารการลงทะเบียน แบ่งเป็นผู้ขับรถแท็กซี่ส่วนบุคคล จํานวน 1,450 ราย และผู้ขับรถจักรยานยนต์สาธารณะ จํานวน 1,834 ราย รวมแล้วเป็นเงินจํานวนทั้งสิ้น 32,235,000 บาท ผู้ขับรถแท็กซี่และผู้ขับรถจักรยานยนต์ที่ลงทะเบียนขอรับสิทธิช่วยเหลือ สามารถเข้าตรวจสอบสิทธิเบื้องต้นได้ทางระบบตรวจสอบสิทธิรับเงินช่วยเหลือสําหรับผู้ขับรถสาธารณะได้ที่ https://web.dlt.go.th/rights/check
ทั้งนี้ เมื่อดําเนินการตรวจสอบข้อมูลผู้ลงทะเบียนขอรับสิทธิเรียบร้อยแล้ว ขบ. จะทยอยโอนเงินให้กับผู้ที่ได้รับสิทธิ โดยผู้ขับรถจักรยานยนต์สาธารณะและรถแท็กซี่ส่วนบุคคลที่ประกอบอาชีพใน 13 จังหวัด ตามข้อกําหนดฉบับที่ 25 และฉบับที่ 28 ประกอบด้วย กรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร ฉะเชิงเทรา ชลบุรี พระนครศรีอยุธยา นราธิวาส ปัตตานี ยะลา และสงขลา จะได้รับเงินช่วยเหลือในอัตรา 10,000 บาทต่อคน ส่วนผู้ขับรถแท็กซี่และรถจักรยานยนต์สาธารณะที่ประกอบอาชีพใน 16 จังหวัด ตามข้อกําหนดฉบับที่ 30 ประกอบด้วย กาญจนบุรี ตาก นครนายก นครราชสีมา ประจวบคีรีขันธ์ ปราจีนบุรี เพชรบุรี เพชรบูรณ์ ระยอง ราชบุรี ลพบุรี สิงห์บุรี สมุทรสงคราม สระบุรี สุพรรณบุรี และอ่างทอง จะได้รับเงินช่วยเหลือในอัตรา 5,000 บาทต่อคน สําหรับผู้ขับรถเช่า ขบ. จะตรวจสอบข้อมูลจากผู้ให้เช่าก่อนพิจารณาว่าเป็นผู้มีสิทธิรับเงินช่วยเหลือหรือไม่ และจะกําหนดวันโอนเงินช่วยเหลือรอบที่ 2 ต่อไป สอบถามรายละเอียดเพิ่มเติมได้ที่สายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-PM pleased with continuous growth of textile and garment export
วันอาทิตย์ที่ 10 กรกฎาคม 2565
PM pleased with continuous growth of textile and garment export
PM pleased with continuous growth of textile and garment export
July 7, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha acknowledged continuous growth of textile and garment export in the first half of 2022, which has expanded to US$1.78 billion in value. He thanked concerned agencies for their contribution to the success, and for working together to enhance capacity of Thai products in a tangible manner.
According to Department of Industrial Promotion (DIPROM), export of textile and garment in the 1st quarter of 2022 grows by 13.7%YoY with total export value of US$1,784,2 million, while the total import value accounts for US$1,373.9 million.With the trade surplus of US$410.3 million, it is a good opportunity for Thailand to expedite economic rehabilitation through the development of textile and garment industry. DIPROM’s “Thailand Textiles Tag” has been launched to certify and elevate the standard of Thai textile products. Website: www.thailandtextilestag.com has also been upgraded to facilitate consumers’ search for certified products.
The Government Spokesperson added that the Department of Community Development has also implemented the “OTOP PREMIUM” scheme to elevate the standard and quality of OTOP products. Three hundred 4-5-star OTOPs from all over the country have undergone an improvement process, undertaken by the experts, to ensure that these products better respond to consumer needs. The products will, then, be market tested via the website: www.otoptoday.com, and online markets: Shopee and Lazada, in a bid to increase sales opportunity at the international level.
The Prime Minister is confident in the potential of Thai OTOP products in the international market, and instructed all concerned agencies to rush in developing OTOP products of all forms to expand marketing opportunity. He also thanked concerned agencies and sectors for working together to develop and enhance potential of local products. The Government has set the target to create more opportunities for business operators, and upgrade products on par with the international standard for stable and sustainable economic growth.
รัฐบาลไทย-ข่าวทำเนียบรัฐบาล-สถานการณ์แรงงานส่งสัญญาณดีขึ้นตามการฟื้นตัวส่งออก
วันอาทิตย์ที่ 12 ธันวาคม 2564
สถานการณ์แรงงานส่งสัญญาณดีขึ้นตามการฟื้นตัวส่งออก
สถานการณ์แรงงานส่งสัญญาณดีขึ้นตามการฟื้นตัวส่งออก การบริโภคและมาตรการรักษาการจ้างงานของรัฐบาล นายกฯ มอบหมายกระทรวงแรงงานดูแลแต่ละสาขาเศรษฐกิจเร่ง re-skill กลุ่มที่ได้รับผลกระทบจากภาคท่องเที่ยว พร้อมเชิญชวนนายจ้างลงทะเบียนร่วมโครงการรักษาการจ้างงานSME
วันที่ 12 ธ.ค. 64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่พล.อ.ประยุทธ์ จันทร์โอชา นายกรัฐมนตรีและรมว.กลาโหมได้มีนโยบายให้ความสําคัญกับการออกมาตรการเพื่อดูแลแรงงานและรักษาการจ้างงานในช่วงที่เศรษฐกิจได้รับผลกระทบจากการแพร่ระบาดของโรคโควิด-19  ล่าสุดกระทรวงแรงงานได้รายงานว่าสถานการณ์ด้านแรงงานส่งสัญญาณในทิศทางที่ดีขึ้น
โดยสถานการณ์การว่างงานในระบบประกันสังคมในปี 2564 ดีขึ้นจากปี 2563 สะท้อนจากจํานวนผู้ประกันตนที่ขอสิทธิประโยชน์การว่างงานที่ลดลง และจํานวนผู้ประกันตนที่เข้าสู่ระบบมากกว่าจํานวนผู้ที่ออกจากระบบ ซึ่งสอดคล้องกับการฟื้นตัวของภาวะเศรษฐกิจทั้งในภาคการส่งออก การผลิต และการบริโภค ซึ่งช่วยพยุงการจ้างงานโดยเฉพาะในกลุ่ม SMEs รวมทั้งผลจากการดําเนินมาตรการส่งเสริมการจ้างงานของภาครัฐ และโครงการ Factory Sandbox
อย่างไรก็ตาม นายกรัฐมนตรียังได้มอบหมายให้กระทรวงแรงงานติดตามสถานการณ์แรงงานในแต่ละสาขาเศรษฐกิจให้มั่นใจว่าการจ้างงานดีขึ้นได้ต่อเนื่อง และให้ความสําคัญกับการพัฒนาทักษะแรงงานเพื่อยกระดับ (Unskill) ปรับระดับฝีมือแรงงาน(Reskill) ให้แก่แรงงานที่ได้รับผลกระทบจากโควิด-19 โดยเฉพาะในภาคบริการที่เกี่ยวข้องกับการท่องเที่ยวและผู้ว่างงงานอื่นๆ
น.ส.ไตรศุลี กล่าวว่า กระทรวงแรงงานได้รายงานถึงความคืบหน้าของโครงการส่งเสริมและรักษาระดับการจ้างงานในธุรกิจ SMEs พบว่า ณ วันที่ 29 พ.ย. 64 ผลการลงทะเบียนระยะที่ 1 นายจ้างลงทะเบียนรวม 199,162 แห่ง และแรงงานทั้งสิ้น 2,818,215 คน จ่ายเงินอุดหนุนแล้วเสร็จ ประกอบด้วยนายจ้าง 197,899 แห่ง แรงงานจํานวน 2,803,472 คน รวมเป็นเงิน 8,410 ล้านบาท อยู่ระหว่างดําเนินการจ่ายเงินอุดหนุน ประกอบด้วยนายจ้าง 1,263 แห่ง แรงงาน 14,743 คน คิดเป็น 44.22 ล้านบาท ผลการดําเนินโครงการทําให้การจ้างงานในธุรกิจ SMEs เพิ่มขึ้น 19,090 คน โดยแบ่งเป็นธุรกิจขนาดเล็ก 15,251 คน และธุรกิจขนาดกลางจํานวน 3,839 คน
“กระทรวงแรงงานได้เปิดโครงการส่งเสริมและรักษาระดับการจ้างงานในธุรกิจ SMEs ลงทะเบียนระยะที่ 2 โดยลงทะเบียนตั้งแต่วันที่ 23พ.ย. - 20 ธ.ค.นี้โดยนายจ้างที่ปฏิบัติตามเงื่อนไขการจ้างงานจะได้รับเงินอุดหนุนจากรัฐบาลในอัตรา 3,000 บาทต่อลูกจ้างสัญชาติไทย 1คนต่อเดือน เป็นระยะเวลา 2 เดือน คือ เดือนธ.ค. 64 และเดือนม.ค. 65รัฐบาลขอเชิญชวนให้นายจ้างร่วมโครงการดังกล่าว เพื่อรับการเยียวยาจากภาครัฐและร่วมกันดูแลให้แรงงานมีงานทํา” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-กรมทางหลวงแจ้งปิดการจราจรมอเตอร์เวย์สาย 7 และสาย 9
วันจันทร์ที่ 12 กรกฎาคม 2564
กรมทางหลวงแจ้งปิดการจราจรมอเตอร์เวย์สาย 7 และสาย 9
ตั้งแต่ 3 ทุ่ม – ตี 4 เริ่ม 12 ก.ค. นี้ ขานรับมาตรการล็อกดาวน์คุมการแพร่โควิด - 19
วันที่ 11 กรกฎาคม 2564 นายสราวุธ ทรงศิวิไล อธิบดีกรมทางหลวง (ทล.) กระทรวงคมนาคม กล่าวว่า ตามที่ พล.อ.ประยุทธ์ จันทร์โอชา นายกรัฐมนตรี ประธานศูนย์บริหารสถานการณ์โควิด-19 (ศบค.) ประกาศล็อกดาวน์กรุงเทพฯ และปริมณฑล 6 จังหวัด ได้แก่ กรุงเทพมหานคร จังหวัดนนทบุรี จังหวัดปทุมธานี จังหวัดสมุทรปราการ จังหวัดนครปฐม และจังหวัดสมุทรสาคร โดยห้ามออกนอกเคหสถานในระหว่างเวลา 21.00 น.- 04.00 น. ของวันรุ่งขึ้น ต่อเนื่องเป็นระยะเวลาอย่างน้อย 14 วัน มีผลบังคับใช้ตั้งแต่วันที่ 12 กรกฎาคม 2564 เป็นต้นไป เพื่อสกัดกั้นการแพร่ระบาดของเชื้อไวรัส COVID – 19 ให้อยู่ในวงจํากัด และสามารถควบคุมการระบาดได้อย่างรวดเร็ว
กระทรวงคมนาคม โดยกรมทางหลวง จึงได้ดําเนินการให้สอดคล้องตามประกาศดังกล่าว โดยจะปิดการจราจรบนทางหลวงพิเศษระหว่างเมือง (มอเตอร์เวย์) ทั้ง 2 สายทางบางส่วนเป็นการชั่วคราว ได้แก่ มอเตอร์เวย์หมายเลข 7 กรุงเทพฯ – ชลบุรี – พัทยา – มาบตาพุด และมอเตอร์เวย์หมายเลข 9 ช่วงบางปะอิน - บางพลี และช่วงสุขสวัสดิ์ - บางขุนเทียน ระหว่างเวลา 21.00 น. ถึง 04.00 น. ของวันรุ่งขึ้น โดยเริ่มตั้งแต่เวลา 00.01 น. ของวันที่ 12 กรกฎาคม 2564 เป็นต้นไป ทั้งนี้ จะเปิดให้มีการจราจรได้ในบางช่องจราจรเท่าที่จําเป็นเพื่อประโยชน์ในการจราจรของบุคคลที่ได้รับอนุญาตจากพนักงานเจ้าหน้าที่ตามข้อ 2 หรือได้รับการยกเว้นตามข้อ 4 ของข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 27)
สําหรับบุคคลที่ได้รับการยกเว้นการห้ามออกนอกเคหสถานในช่วงเวลาดังกล่าว ได้แก่ ผู้ป่วยหรือผู้ปฏิบัติงานในการให้บริการด้านสาธารณสุข ผู้ขนส่งสินค้าเพื่อประโยชน์ของประชาชน ผู้ปฏิบัติงานขนส่งหรือขนย้ายประชาชน ผู้ให้บริการหรืออํานวยประโยชน์หรือความสะดวกแก่ประชาชน และผู้ประกอบอาชีพที่จําเป็น จะต้องปฏิบัติให้เป็นตามข้อกําหนด และสามารถแจ้งเจ้าหน้าที่บริเวณด่านเก็บเงินค่าผ่านทางมอเตอร์เวย์ เพื่อขออนุญาตใช้เส้นทางได้
ทั้งนี้ กรมทางหลวงได้จัดกําลังเจ้าหน้าที่สําหรับการปิดการจราจรและเตรียมพร้อมสนับสนุนการปฏิบัติงานร่วมกับตํารวจทางหลวง กรณีที่อาจมีการตั้งจุดคัดกรองยานพาหนะที่ได้รับอนุญาตเดินทางบริเวณด่านเก็บค่าผ่านทางต่างๆ พร้อมทั้งยังได้จัดกําลังเจ้าหน้าที่เฝ้าระวังเหตุการณ์ผ่านระบบกล้อง CCTV ตลอดสายทาง และจัดให้มีการแจ้งเตือนผู้ใช้ทางเกี่ยวกับการปิดการจราจรบนมอเตอร์เวย์ผ่านสื่อต่างๆ และป้าย VMS บนเส้นทางอีกด้วย สําหรับผู้ที่ต้องการสอบถามข้อมูลการปิดการจราจรเพิ่มเติม สามารถติดต่อได้ที่สายด่วนกรมทางหลวง โทร. 1586 ตลอด 24 ชั่วโมง
รัฐบาลไทย-ข่าวทำเนียบรัฐบาล-วธ. อบรมซ่อมบำรุงเครื่องเกียรติยศประกอบศพ และวัสดุอุปกรณ์ในภารกิจพิธีการศพที่ได้รับพระราชทานฯ พร้อมส่งเจ้าหน้าที่ฯ ฝึกซ่อมทาสี ปิดทอง ประดับกระจกรูปทรงต่างๆ กับสำนักช่างสิบหมู่
วันพุธที่ 22 มิถุนายน 2565
วธ. อบรมซ่อมบํารุงเครื่องเกียรติยศประกอบศพ และวัสดุอุปกรณ์ในภารกิจพิธีการศพที่ได้รับพระราชทานฯ พร้อมส่งเจ้าหน้าที่ฯ ฝึกซ่อมทาสี ปิดทอง ประดับกระจกรูปทรงต่างๆ กับสํานักช่างสิบหมู่
วธ. อบรมซ่อมบํารุงเครื่องเกียรติยศประกอบศพ และวัสดุอุปกรณ์ในภารกิจพิธีการศพที่ได้รับพระราชทานฯ พร้อมส่งเจ้าหน้าที่ฯ ฝึกซ่อมทาสี ปิดทอง ประดับกระจกรูปทรงต่างๆ กับสํานักช่างสิบหมู่ กรมศิลปากร อย่างถูกต้องตามหลักวิชาการ
วธ. อบรมซ่อมบํารุงเครื่องเกียรติยศประกอบศพ และวัสดุอุปกรณ์ในภารกิจพิธีการศพที่ได้รับพระราชทานฯ พร้อมส่งเจ้าหน้าที่ฯ ฝึกซ่อมทาสี ปิดทอง ประดับกระจกรูปทรงต่างๆ กับสํานักช่างสิบหมู่ กรมศิลปากร อย่างถูกต้องตามหลักวิชาการ
เมื่อเร็วๆนี้ กระทรวงวัฒนธรรม (วธ.) โดยกองพิธีการศพที่ได้รับพระราชทาน สํานักงานปลัดกระทรวงวัฒนธรรม ร่วมกับสํานักช่างสิบหมู่ กรมศิลปากร เปิดการฝึกอบรมซ่อมบํารุงเครื่องเกียรติยศประกอบศพ และวัสดุอุปกรณ์ในภารกิจพิธีการศพที่ได้รับพระราชทาน ประจําปีงบประมาณ พ.ศ. ๒๕๖๕ โดยมีข้าราชการ พนักงานราชการ และเจ้าหน้าที่ปฏิบัติงานพิธี จากกลุ่มอํานวยการพิธีการศพที่ได้รับพระราชทานกรุงเทพมหานคร และกลุ่มอํานวยการพิธีการศพที่ได้รับพระราชทานที่ ๑ – ๑๕ จํานวนกว่า ๓๖ คน เข้าร่วมฝึกอบรม ณ สํานักช่างสิบหมู่ ตําบลศาลายา อําเภอพุทธมณฑล จังหวัดนครปฐม
นางยุพา ทวีวัฒนะกิจบวร ปลัด วธ. กล่าวว่า นับตั้งแต่วันที่ ๑ พฤษภาคม ๒๕๖๒ กระทรวงวัฒนธรรม ได้สนองงานตามพระบรมราโชบายเกี่ยวกับพิธีการศพที่ได้รับพระราชทานอย่างสมพระเกียรติ เป็นไปตามโบราณราชประเพณีของราชสํานัก จึงจัดสรรเครื่องเกียรติยศประกอบศพ และวัสดุอุปกรณ์ในภารกิจพิธีการศพที่ได้รับพระราชทาน เพื่อใช้ปฏิบัติงานตามภารกิจพิธีการศพที่ได้รับพระราชทาน แต่เมื่อผ่านการใช้งานมาเป็นระยะเวลาหนึ่งทําให้เกิดการชํารุดเสียหายของเครื่องเกียรติยศประกอบศพ จึงจําเป็นต้องมีการพัฒนาทักษะ และเพิ่มความชํานาญงาน ของเจ้าหน้าที่ปฏิบัติงานพิธี ให้มีความรู้ความเข้าใจในการซ่อมบํารุง ดูแลรักษาเครื่องเกียรติยศประกอบศพ และวัสดุอุปกรณ์ที่ใช้ในงานพิธีการศพที่ได้รับพระราชทานให้อยู่ในสภาพที่สมบูรณ์ สวยงามสมพระเกียรติ พร้อมสําหรับการใช้งานอยู่เสมอ เพื่อให้การปฏิบัติงานตามหมายรับสั่งมิให้บกพร่อง
ปลัดวธ. กล่าวอีกว่า วธ. โดยกองพิธีการศพที่ได้รับพระราชทาน สํานักงานปลัด วธ. ร่วมกับสํานักช่างสิบหมู่ กรมศิลปากร จึงจัดฝึกอบรมซ่อมบํารุงเครื่องเกียรติยศประกอบศพ และวัสดุอุปกรณ์ในภารกิจพิธีการศพที่ได้รับพระราชทาน ประจําปีงบประมาณ พ.ศ. ๒๕๖๕ เพื่อพัฒนาสมรรถนะ และส่งเสริมให้เจ้าหน้าที่ปฏิบัติงานพิธี มีความรู้ ความเข้าใจ ความชํานาญ ในการซ่อมบํารุงดูแลรักษาเครื่องเกียรติยศประกอบศพ และวัสดุอุปกรณ์ในงานพิธีการศพที่ได้รับพระราชทาน ตามวิธีที่ถูกต้อง เหมาะสม อย่างมีประสิทธิภาพให้มีความพร้อมใช้งานอยู่เสมอ สําหรับการฝึกอบรมประกอบด้วย ฝึกซ่อมทาสี ปิดทอง ประดับกระจกรูปทรงต่างๆ ทําให้ผู้เข้ารับการฝึกอบรมมีความรู้ความเข้าใจ ในการซ่อมบํารุงเครื่องเกียรติยศประกอบศพ และวัสดุอุปกรณ์ในภารกิจพิธีการศพที่ได้รับพระราชทาน ได้อย่างถูกต้องตามหลักวิชาการของกรมศิลปากร
รัฐบาลไทย-ข่าวทำเนียบรัฐบาล-กสร. เผยผลการพิจารณาจ่ายเงินกองทุนสงเคราะห์ลูกจ้าง ช่วยบรรเทาความเดือดร้อน ของลูกจ้างแล้ว 1,504 คน เป็นเงินกว่า 15.7 ล้านบาท
วันพฤหัสบดีที่ 19 สิงหาคม 2564
กสร. เผยผลการพิจารณาจ่ายเงินกองทุนสงเคราะห์ลูกจ้าง ช่วยบรรเทาความเดือดร้อน ของลูกจ้างแล้ว 1,504 คน เป็นเงินกว่า 15.7 ล้านบาท
กรมสวัสดิการและคุ้มครองแรงงานเผยผลการดําเนินงานของคณะกรรมการกองทุนสงเคราะห์ลูกจ้างตั้งแต่เดือนมกราคม 2564 ถึงปัจจุบัน อนุมัติจ่ายเงินกองทุนสงเคราะห์ลูกจ้างช่วยบรรเทาความเดือดร้อนของลูกจ้างแล้ว 1,504 คน เป็นเงินกว่า 15.7 ล้านบาท
นางโสภา เกียรตินิรชา รองอธิบดีกรมสวัสดิการและคุ้มครองแรงงาน (กสร.) ในฐานะโฆษกกรม เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยถึงการช่วยเหลือเยียวยาความเดือดร้อนของลูกจ้างจํานวนมากที่ถูกบริษัทเลิกจ้าง ทั้งจากสถานการณ์วิกฤตเศรษฐกิจและการแพร่ระบาดของโรคติดเชื้อไวรัสโคโรนา 2019 ซึ่งอาจซ้ําเติมลูกจ้างหากยังไม่ได้รับสิทธิประโยชน์ที่พึงได้ตามกฎหมาย จึงได้สั่งการให้กรมสวัสดิการและคุ้มครองแรงงาน เร่งรัด ติดตามการช่วยเหลือคุ้มครองสิทธิประโยชน์ของลูกจ้างที่รัฐบาลและกระทรวงแรงงานได้กําหนดเป็นนโยบายและมาตรการให้ความช่วยเหลือคุ้มครองแรงงานตามกฎหมายอย่างเร่งด่วน โดยกรมสวัสดิการและคุ้มครองแรงงานได้จัดประชุมคณะกรรมการกองทุนสงเคราะห์ลูกจ้าง ครั้งที่ 10/2564 ในวันที่ 19 สิงหาคม 2564 ซึ่งมีนายสุทธิ สุโกศล ปลัดกระทรวงแรงงานเป็นประธาน ได้ประชุมพิจารณาให้ความเห็นชอบอนุมัติเงินช่วยเหลือลูกจ้างจํานวน 47 คน เป็นเงินสงเคราะห์จํานวน 586,966 บาท ซึ่งตั้งแต่เดือนมกราคม 2564 ถึงปัจจุบันคณะกรรมการกองทุนสงเคราะห์ลูกจ้างได้อนุมัติจ่ายเงินกองทุนสงเคราะห์ลูกจ้างช่วยบรรเทาความเดือดร้อนให้ลูกจ้างแล้วจํานวน 1,504 คน เป็นเงินกว่า 15.7 ล้านบาท
โฆษก กสร. กล่าวเพิ่มเติมว่า กองทุนสงเคราะห์ลูกจ้าง เป็นกลไกที่กระทรวงแรงงานจัดตั้งขึ้นเพื่อรองรับสถานการณ์ความไม่แน่นอน ช่วยบรรเทาความเดือดร้อนให้ผู้ใช้แรงงานได้มีเงินค่าใช้จ่ายในการดํารงชีพ จากการถูกเลิกจ้าง ขาดรายได้ จากสถานการณ์การแพร่ระบาดของโรคติดเชื้อไวรัสโคโรนา 2019 ที่ส่งผลกระทบต่อระบบเศรษฐกิจโดยรวมของประเทศ ซึ่งหากลูกจ้างที่ได้รับความเดือดร้อนจากการถูกเลิกจ้างกรณีไม่ได้รับค่าชดเชย หรือสิทธิประโยชน์อื่น เช่น ค่าจ้าง ค่าทํางานในวันหยุดพักผ่อนประจําปี เป็นต้น สามารถยื่นเรื่องขอรับเงินสงเคราะห์จากกองทุนได้ที่สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่
รัฐบาลไทย-ข่าวทำเนียบรัฐบาล-​รองปลัดภานุวัฒน์ฯ เป็นประธานในพิธีเปิดงาน ออโต้โมทีพ ซัมมิท 2022 และแมนูแฟกเจอริ่ง เอ็กซ์โป 2022 พร้อมกล่าวปาฐกถาพิเศษ และเยี่ยมชมงาน
วันพุธที่ 22 มิถุนายน 2565
​รองปลัดภานุวัฒน์ฯ เป็นประธานในพิธีเปิดงาน ออโต้โมทีพ ซัมมิท 2022 และแมนูแฟกเจอริ่ง เอ็กซ์โป 2022 พร้อมกล่าวปาฐกถาพิเศษ และเยี่ยมชมงาน
​รองปลัดภานุวัฒน์ฯ เป็นประธานในพิธีเปิดงาน ออโต้โมทีพ ซัมมิท 2022 และแมนูแฟกเจอริ่ง เอ็กซ์โป 2022 พร้อมกล่าวปาฐกถาพิเศษ และเยี่ยมชมงาน
วันนี้ (22 มิถุนายน 2565) นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานในพิธีเปิดงาน ออโต้โมทีพ ซัมมิท 2022 และแมนูแฟกเจอริ่ง เอ็กซ์โป 2022 เพื่อเป็นประโยชน์และเป็นแนวทางในการเตรียมความพร้อม รวมถึงส่งเสริมความเข้าใจและความร่วมมือระหว่างภาครัฐและภาคเอกชน ในการร่วมกันพัฒนาเศรษฐกิจทั้งในระดับประเทศและภูมิภาค พร้อมกล่าวปาฐกถาพิเศษในหัวข้อ ความเป็นกลางทางคาร์บอน : จุดเปลี่ยนของยานยนต์แห่งอนาคต และเยี่ยมชมบูธแสดงเครื่องจักรอุตสาหกรรมภายในงาน โดยมีนายพิสิฐ รังสฤษฎ์วุฒิกุล ผู้อํานวยการสถาบันยานยนต์ และนางวราภรณ์ ธรรมจรีย์ กรรมการผู้จัดการบริษัท อาร์เอ็กซ์ เทรดเด็กซ์ จํากัด เข้าร่วม ณ ศูนย์นิทรรศการและการประชุมไบเทค บางนา
สําหรับงานออโตโมทีฟ ซัมมิท 2022 เป็นงานสัมมนาวิชาการที่จัดขึ้นระหว่างวันที่ 22-23 มิถุนายน 2565 ภายใต้ความร่วมมือระหว่างสถาบันยานยนต์ และบริษัท อาร์เอ็กเทรดเด็กซ์ จํากัด เพื่อแลกเปลี่ยนความรู้ มุมมอง ข้อมูลเชิงนโยบาย และการเตรียมพร้อมทางธุรกิจ รวมถึงประสานความร่วมมือกันในกลุ่มนักอุตสาหกรรม
ส่วนงาน แมนูแฟกเจอริ่ง เอ็กซ์โป 2022 เป็นงานที่รวบรวมเทคโนโลยีของเครื่องจักรอุตสาหกรรมรุ่นใหม่กว่าพันแบรนด์จาก 30 ประเทศ เพื่อการผลิตและอุตสาหกรรมสนับสนุน รวมไปถึงกิจกรรมคลินิกให้คําปรึกษา การสาธิตระบบปฏิบัติงาน อินดัสเตรียล ทรานฟอร์เมชั่น และแพลตฟอร์ม ซึ่งจัดขึ้นระหว่างวันที่ 22-25 มิถุนายน 2565 เพื่อช่วยขยายเครือข่ายทางธุรกิจจากการพบปะกับผู้นําและนักอุตสาหกรรมในวงการ
รัฐบาลไทย-ข่าวทำเนียบรัฐบาล-“เอนก” เปิดการประชุมแลกเปลี่ยนเรียนรู้ โครงการ “สร้างการเรียนรู้กับนักวิชาการ เพื่อการพัฒนาชีวิตและปัญญา
วันพุธที่ 23 มีนาคม 2565
“เอนก” เปิดการประชุมแลกเปลี่ยนเรียนรู้ โครงการ “สร้างการเรียนรู้กับนักวิชาการ เพื่อการพัฒนาชีวิตและปัญญา
“เอนก” เปิดการประชุมแลกเปลี่ยนเรียนรู้ โครงการ “สร้างการเรียนรู้กับนักวิชาการ เพื่อการพัฒนาชีวิตและปัญญา
(16 มีนาคม 2565) ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานพิธีเปิดการประชุมแลกเปลี่ยนเรียนรู้ ครั้งที่ 1 โครงการ “สร้างการเรียนรู้กับนักวิชาการ เพื่อการพัฒนาชีวิตและปัญญา” โดยมี ศ.ดร.นพ.สิริฤกษ์ ทรงศิวิไล ปลัดกระทรวง อว. ร่วมแลกเปลี่ยนความรู้ในหัวข้อ “การอุดมศึกษาไทยกับการสร้างสมดุลชีวิตและปัญญา พร้อมด้วย ดร.ดนุช ตันเทิดทิตย์ ผู้ช่วยรัฐมนตรีประจํากระทรวง อว., รศ.ดร.พาสิทธิ์ หล่อธีรพงศ์ รองปลัดกระทรวง อว., วิทยากร ผู้ทรงคุณวุฒิคณาจารย์และแขกผู้มีเกียรติ เข้าร่วมงาน ณ ห้องโถง ชั้น 1 อาคาร สวทช. สํานักงานปลัดกระทรวง อว.
ศ.(พิเศษ) ดร.เอนก กล่าวว่า ถ้าพูดถึงความเป็นมาของโครงการนี้และการปฏิรูป อว. ในเวลา 2 ปีเศษ เราได้ทําอะไรสําเร็จไปมาก สามารถทําหลักสูตรโดยเอาชนะข้อจํากัดต่างๆ ได้หมดขอเพียงส่งเรื่องมาที่คณะกรรมการ ที่มีผมเป็นประธาน หรือเรียกว่า high Education Sanbox หรือ Sanbox อุดมศึกษาถ้าคณะกรรมการชุดนี้เห็นชอบ สามารถทําได้แม้กระทั่งให้เด็กจบภายในอายุ 20 ปี โดยที่ไม่ต้องถึงอายุ 22 ปี แล้วค่อยไปทํางาน แต่จะทําอย่างไรให้ได้ประสิทธิภาพให้เหมือนกับเรียนสี 4 ปี นั่นคือ ต้องมีทั้งวิชาคน วิชาชีวิตและวิชาการงาน จะมีแต่วิชาการอย่างเดียวไม่ได้ และในวันนี้การเข้าสู่ตําแหน่งวิชาการไม่จําเป็นจะต้อง ผศ. ดร. รศ. หรือสอนด้วยตําราวิจัยเท่านั้น แต่สามารถเข้าสู่ตําแหน่งทางวิชาการผ่านการสร้างผลงานให้กับชุมชนและท้องที่ ท้องถิ่น หรือผลงานศิลปะสุนทรียะ ก็สามารถขอได้ แต่จะต้องมีคุณสมบัติ คุณภาพ นอกจากนั้น พระคุณเจ้า ที่เป็นอาจารย์อยู่ที่มหาวิทยาลัยศาสนาหรือมหาวิทยาลัยสงฆ์ก็สามารถนําผลงานในการเขียน การเทศ การเปลี่ยนพฤติกรรมของคนได้จากที่ไม่ถูกต้อง เป็นคนที่ถูกต้องด้วยธรรมะก็สามารถมาขอตําแหน่งได้ ไม่ต้องทําเป็นวิจัยและตํารา อันนี้ก็เป็นการปฏิรูปที่สําคัญ
อีกสิ่งที่วันนี้ใกล้จะดําเนินการเสร็จแล้ว เรียกว่า “ธนาคารหน่วยกิต” คือเด็กแต่ละมหาวิทยาลัยสามารถเทคคอร์ส หลายๆ มหาวิทยาลัยพร้อมกันได้ แต่มหาวิทยาลัยนั้นๆ จะต้องกําหนดมาตรฐานของมหาวิทยาลัยว่าคอร์สที่เรียนต้องมีกี่หน่วยกิต แล้วจะได้อะไรเป็นรางวัล “ผมคิดว่าในโลกทุกวันนี้ไม่มีใครอยากเรียนปริญญาบัตรใบเดียว น่าจะอยากเรียนหลายๆ อย่าง”
สําหรับ "ธัชชา" ซึ่งอยู่กับกระทรวง อว. ตั้งขึ้นมาใหม่ ทําการศึกษาเรื่องโบราณคดี โบราณสถาน หรือ โบราณวัตถุวิชาความรู้แบบนี้จะเปิดสอนในธนาคารหน่วยกิต ซึ่งก็เป็นการปฏิรูปด้วย เราจะต้องปฏิรูปอุดมศึกษา เรื่องของธรรมะแบบไทยมากขึ้น และสามารถนําไปเผยแพร่สู่นานาประเทศได้ด้วย จากวิทยากรที่ทรงคุณวุฒิ ผู้เข้าร่วมการอบรม คาดว่าอนาคตจะทําเรื่องนี้ให้มากขึ้นและทําต่อไปเรื่อยๆ ถือว่าเป็นการปฏิรูปอุดมศึกษาอย่างแท้จริง